Lapgirio ozas

Lapgirio ozas, arba Krištopaičio kalnas – ozas, geomorfologinis objektas Lapgirio kaime (Lygumų sen.), Pakruojo rajone. Medžiais ir krūmais apaugęs kalvagūbris stūkso šalikelėje, tarp kelio  (į rytų pusę) ir Vėzgės upelio. Priklauso Pakruojo miškų urėdijos Rozalimo girininkijos (379 kv., 53 skl.; 381 kv., 6, 35 skl.) teritorijai. Ozas apie 10 km nutolęs į pietus nuo Lygumų miestelio. Kelio nuoroda nepažymėtas.

Lietuvos Respublikos Vyriausybės 2000 m. kovo 20 d. nutarimu Nr. 311 „Dėl gamtos paminklų paskelbimo“ (Žin., 2000, Nr. 24-621) Krištopaičio kalnas paskelbtas valstybiniu geomorfologiniu gamtos paminklu.Valstybės saugomų gamtos paveldo objektų sąrašas: 216. Krištopaičio kalnas Valstybės saugomas nuo 1974 m.

Pietvakariniame pakraštyje ant ozo atsiveria nedidelė, apie 50 m ilgio aikštelė, neapaugusi krūmokšniais, joje iš lauko riedulių sumūrytas aukuras laužui deginti. Šiaurės rytuose kalva driekiasi iki žvyrkelio per Vėzgę (čia stovi suklypęs medinis tiltelis). 

 Duomenys 

 Aukštis – 8,50 m
 Ilgis – 280 m
 Plotis – 50,0 m
 Plotas – 1,287 ha	
 Sudėtis – fliuvioglacialinės žvyringos nuogulos

 Šaltiniai 

 Nuorodos 

 Saugomų teritorijų valstybės kadastras               
 Pakruojo kraštas. Ledynų palikimas
 (lrytas.lt)
 Lapgirio ozas (panoramio.com) 

Kategorija:Pakruojo rajono paveldas
Kategorija:Lietuvos gamtos paminklai
Kategorija:Lietuvos ozai